Martin Villig

Martin Villig (sündinud 4. detsembril 1978Martin Villig Inforegister Tallinnas) on Eesti ettevõtja, tehnoloogiaettevõtte Bolt kaasasutaja ja filantroop. Ta on ka Garage48, Astuajate Seltsi, Heateo Haridusfondi, kood/Jõhvi tehnoloogiakooli kui ka Elav Tänav kaasasutaja.

Villig on üks Eesti jõukamaid inimesi. Äripäeva 2025. aasta rikaste edetabelis hinnati ta vara väärtuseks 421,2 miljonit eurot, millega ta paigutus 10. kohale."Rikaste TOP: miljardär vallutas esikoha uue rekordiga" Äripäev, 10. september 2025 Martini eesmärgiks on igal aastal annetada 50% sissetulekust ja pikemas plaanis annetada 90% oma varast heategevuseks.

 Haridus 
Martin Villig alustas kooliteed 1986. aastal Tallinna 21. Keskkoolis.

1990. aastal Saaremaale kolimise järel jätkas kooliteed Saaremaa Ühisgümnaasiumis.

1994. aastal astus Kuressaare Gümnaasiumi majanduskallakuga klassi (klassijuhataja Toomas Takkis).

1997. aastal võitis Eesti esimese Äriolümpiaadi ja seejärel astus EBSi rahvusvahelise ärijuhtimise erialale (BA), mille lõpetas 2001. aastal.

 Karjäär 
Martin Villig oli ettevõtlik juba Kuressaare Gümnaasiumi perioodil, andes välja eraalgatuslikku koolilehte, korraldades koolipidusid ja disainides ettevõtetele kodulehti.

1998. aastal asutas Martin veebidisaini firma Zero Media, millega liitus Priit Vaikmaa samal aastal loodud Eesti esimene internetiportaal XXL.ee.

1999. aasta suvel ostis Tallinna börsil noteeritud tehnoloogiaettevõte AS PCT Martini ettevõtte ja kogu kontsern keskendus internetiärile, ettevõtte nimeks sai XXL.EE AS. 1999–2001 tegutses Villig XXL.EE AS direktorina juhtides tarkvaraarenduse ärisuunda Eestis, Lätis ja Leedus.

2001–2005 oli Tallinna börsi ja Eesti Väärtpaberite Keskdepositooriumi (EVK) e-teenuste valdkonnajuht, kus ta osales kogumispensioni ehk II pensionisamba registri ja portaali Pensionikeskus.ee käivitamisel. Samuti osales EVK-s registri loomises, millega aktsiaseltside aktsiad registreeriti Äriregistrist ümber elektroonilistele väärtpaberikontodele.

2005–2007 Skype Web Backendi tiimijuht, mis tegeles Skype iseteeninduskeskkonna ja maksesüsteemide arendamisega.

2007–2012 tegutses Villig mitmes idufirmas (CSA Partners, Inkspin1, Eqvilibria, Modera) ning oli 2013–2014 Fortumo strateegiliste projektide juht.

Alates 2013. aastast on ta Bolti (algse nimega Taxify) kaasasutaja ja nõukogu esimees.

2024. aastal oli üks Tallinnas Mustamäel asuva padelikeskuse Cool Padel asutajatest.

 Ühiskondlik tegevus 
2004–2009 JCI Estonia, Toompea Koja liige. 2006. aastal Tallinnas toimunud JCI Euroopa konverentsi veebidirektor.

2009 MTÜ Asutajate Selts kaasasutaja ja president aastal 2020–2021. Selts koondab 250+ Eesti idufirma asutajat ja panustab tehnoloogiasektori kasvu toetava ärikeskkonna arendamisse, nii kogemuste jagamise kui ka õigusruumi osas. Martin ja Sten Tamkivi pakkusid 2020 välja visiooni, et tehnoloogiasektor võiks 2035 aastaks olla 20-30% Eesti majandusest.

2010 Garage48 Sihtasutuse kaasasutaja ja nõukogu liige. Garage48 korraldab 48-tunniseid häkatone Eestis ja paljudes Euroopa ning Aafrika riikides.

2018 Heateo Haridusfondi kaasasutaja koos Taavet Hinrikusega. Haridusfond on 3 miljoni eurose mahuga innovaatilisi haridusalgatusi toetav filantroopiafond. Haridusfondi fookusteemadeks on õpetajate järelkasv, koolijuhtimise kvaliteedi tõstmine ja õppima õppimise oskused. Martin võtab sõna hariduse uuendamise, õpetajate ja koolijuhtide palgatõusu vajalikkuse kui ka koolivõrgu korrastamise teemadel.

2019 Heateo Sihtasutuse nõukogu liige ja alates 2023 aastast nõukogu esimees.

2019–2020 Euroopa Innovatsiooninõukogu liige.

2020 kood/Jõhvi tehnoloogiakool, MTÜ Tuleviku Tehnoloogiaharidus kaasasutaja.

2021 MTÜ Elav Tänav nõukogu liige. Martin on igapäevane jalgrattakasutaja ja tänapäevase linnaruumi eestkõneleja.

2023 aastast on Martin olnud aktiivne filantroopia edendamise eestkõneleja. Martin kutsub kõiki üles märkama ühiskonnas kriitilisi probleeme ja panustama jõudumööda oma aja või nõuga. Jõukamad inimesed võiksid lisaks annetada vähemalt 5-10% oma aastasest sissetulekust mõjusatele algatustele.

 Tunnustus 
 2015 – Silmapaistev Noor Eestlane (TOYP) by JCI Estonia
 2018 – EY Aasta Ettevõtja koos vend Markus Villigiga
 2019 – Valgetähe IV klassi teenetemärk ettevõtluse edendamise eest
 2019 – EBSi aasta vilistlane
 2020 – Tallinna hariduse sõber
 2021 – Tallinna teenetemärk
 2023 – Barclay de Tolly Sõprade klubi teenetemärk "Eestimaa au ja uhkus"
 2023 – EBSi audoktor
 2024 – Äripäev: Eduka Eesti ideekonkursi peapreemia: Sõlmime ühiskondliku kokkuleppe, et inimesed, kes teenivad teistest enam, annetaksid 5% oma sissetulekutest, mida saaks suunata mõjusatesse algatustesse.

Isiklikku
Tema vend on Markus Villig.Markus ja Martin Villig – vennad, kes lubavad säästa teie aega ja raha, Postimees

Tema tütar on Eesti sisulooja ja filmimonteerija Victoria Villig.

 Viited 

 Välislingid 
 Martin Villigi isiklik veebileht – martinvillig.com
 Taxify koht linnapildis LHV Ajakiri Investeeri, 31.mai 2018
 Hakkame tegutsema Podcast: Martin Villig – kui sul on sisemine soov olemas, võid ettevõtjana tegutseda juba lasteaias hakkametegutsema.ee, 29. september 2019
 Ettevõtjate Haridusfondile joosti tormi Delfi, 28. jaanuar 2020
 Ettevõtlik hoiak aitab ootamatustega toime tulla Delfi arvamusartikkel, 31. märts 2020

Kategooria:Eesti ettevõtjad
Kategooria:Estonian Business Schooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1978